CELEX: 62010FN0069
Language: hu
Date: 2010-08-24 00:00:00
Title: F-69/10. sz. ügy: 2010. augusztus 24-én benyújtott kereset — Marcuccio kontra Bizottság

23.10.2010   
            
            
               HU
            
            
               Az Európai Unió Hivatalos Lapja
            
            
               C 288/75
            
         
      2010. augusztus 24-én benyújtott kereset — Marcuccio kontra Bizottság
      (F-69/10. sz. ügy)
      ()
      (2010/C 288/142)
      Az eljárás nyelve: olasz
      
         Felek
      
      
         Felperes: Luigi Marcuccio (Tricase, Olaszország) (képviselő: G. Cipressa ügyvéd)
      
         Alperes: Európai Bizottság
      
         A jogvita tárgya és leírása
      
      A felperes által amiatt elszenvedett kár megtérítése iránti kérelem elutasításáról szóló határozat megsemmisítése, hogy az alperes olyan ügyvédnek küldött levelet, aki még nem volt a felperes képviselője.
      
         Kereseti kérelmek
      
      
                  —
               
               
                  A Közszolgálati Törvényszék semmisítse meg a kinevezésre jogosult hatósághoz 2009. október 30-án benyújtott felperesi kérelmet elutasító európai bizottsági határozatot, annak formájától függetlenül;
               
            
                  —
               
               
                  semmisítse meg az ADMIN.B.2/MB/1s D(09)29814. sz., 2009. november 11-i értesítést;
               
            
                  —
               
               
                  semmisítse meg — amennyiben szükséges — a 2009. október 30-i kérelem elutasításáról szóló határozattal szemben az e határozat megsemmisítésére, valamint a 2009. október 30-i kérelem kedvező elbírálására irányuló, a felperes által a kinevezésre jogosult hatóság részére megküldött 2010. január 25-i panaszt elutasító bizottsági jogi aktust;
               
            
                  —
               
               
                  semmisítse meg — amennyiben szükséges — a francia nyelven készült, a felperes által 2010. május 17-én átvett, olasz nyelvű fordítással kísért HR.D.2/MB/ls Ares (2010) 251054. sz., 2010. május 10-i értesítést;
               
            
                  —
               
               
                  kötelezze a Bizottságot a felperes által amiatt indokolatlanul elszenvedett kár megtérítésére, hogy a Bizottság az ADMIN.B.2/MB/ks D(09)20658. sz., 2009. augusztus 10-i értesítést Giuseppe Cipressa ügyvédnek küldte meg, valamint a felperes részére 10 000,00 euró összeg, illetve a Közszolgálati Törvényszék által igazságosnak és méltányosnak tartott magasabb vagy alacsonyabb összeg megfizetésére;
               
            
                  —
               
               
                  kötelezze a Bizottságot, hogy a 2009. október 30-i kérelem Bizottsághoz történő megérkezését követő napjától a 10 000,00 euró összeg tényleges megfizetéséig terjedő időszakra fizessen meg a felperesnek évi 10 %-os kamatot, évenkénti tőkésítés mellett;
               
            
                  —
               
               
                  a Közszolgálati Törvényszék kötelezze az Európai Bizottságot a költségek viselésére.